Amsawal aniri d yiwen gar yilugan i yettekkin deg tbadut n tewsit n tmacahut. Amsawal yezga d aniri, ur yezmir ara akk ad yekki deg yineḍruyen n tmacahut. Yessen kra n wayen iḍerrun deg tmacahut, neɣ ayen ttxemmimen yiwudam, …Deg tezrawt-a, ad neg tasleḍt i umsawal deg tmucuha i yura Belɛid At Ɛli, ad d-nesbeggen amek almi amsawal ur yelli ara d aniri deg yeḍrisen-a. Amek almi yettuɣal deg waṭas n teswiɛin d agenay. Amek almi yessekcam iman-is, xas ma macci iwakken ad d-yeddu deg yineḍruyen n tmacahut, maca i wakken ad iwennet, ad issenqed, ad d-yefkk ṛṛay-is. Anect-a akk ur t-ixeddem ara umsawal aniri, ladɣa deg tmacahut.